सोवियत संघ का विघटन
7. जनतांत्रिक तत्वों तथा कट्टरपंथी साम्यवादियों के बीच रस्साकशी में प्रशासन निष्क्रिय हो गया। अलगाववाद हिंसात्मक रूप में भड़क उठा, सोवियत संघ अराजकता की कगार तक पहुँच गया। अगस्त 1991में कुछ कम्युनिस्ट नेताओं ने तख्ता पलटने का असफल प्रयास किया। फलतः सोवियत संघ के विघटन की प्रक्रिया तेज हो गई। और अंततः वह बिखर गया। गोर्बाच्योव ने त्यागपत्र दे दिया। और सोवियत संघ के स्थान पर 15 स्वतंत्र गणराज्य का दिसम्बर 1991 में जन्म हुआ।
अज़रबैजान सोवियत समाजवादी गणराज्य
अज़रबैजान (आधिकारिक नाम : अज़रबैजान सोवियत समाजवादी गणराज्य ; , ; या 'सोवियत अज़रबैजान') सन १९२२ से लेकर सन १९९१ तक सोवियत संघ का एक गणराज्य था। इसका निर्माण 28 अप्रैल 1920 को हुआ था। निर्माण के बाद दो वर्ष तक यह एक स्वतंत्र देश रहा, जिसके बाद इसे आर्मेनियाई एसएसआर, और जॉर्जियाई एसएसआर सहित ट्रान्सकॉकेशियन एसएफएसआर में सम्मिलित कर लिया गया। दिसम्बर 1922 में ट्रान्सकाकेसियाई एसएसआर नवनिर्मित सोवियत संघ का भाग बन गया। अज़रबैजान सोवियत समाजवादी गणराज्य का संविधान ९वें असाधारण अखिल-अज़रबैजान सोवियत कांग्रेस द्वारा 14 मार्च 1937 को स्वीकृत किया गया था। 5 फरवरी 1991 को अज़रबैजान सोवियत समाजवादी गणराज्य का नम बदलकर अज़रबैजान गणराज्य कर दिया गया। यह परिवर्तन अज़रबैजान सोवियत समाजवादी गणराज्य की सर्वोच्च सोवियत द्वारा द्वारा लिए गए निर्णय संख्या 16-XII के आधार पर किया गया। अज़रबैजान सोवियत समाजवादी गणराज्य का संविधान 1995 में समाप्त कर दिया गया और  अज़रबैजान का संविधान लागू किया गया।